Okresná prokuratúra Kežmarok 
Michalská 2493/8A, 060 01 Kežmarok 1 	

Sp. zn. : Pv 372/15/7703	Kežmarok, 28.7.2015
EEČ : 2-56-69-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Kežmarok
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec XXXXX, nar. XXXXX, hoci mu vyživovacia povinnosť vyplýva priamo zo Zákona o rodine a rozsudkom Okresného súdu XXXXX sp. zn.: XXXXX zo dňa 29.02.2008, právoplatným dňa 03.04.2008, bol zaviazaný prispievať na výživu syna XXXXX sumou 99,58 € /3.000,- Sk/ mesačne vždy do 15. dňa v mesiaci vopred, si túto vyživovaciu povinnosť napriek svojim možnostiam a schopnostiam v XXXXX a inde úmyselne  neplnil v období od mesiaca február 2015 do 16.06.2015, čím mu takto za uvedené obdobie vznikol dlh na výživnom voči XXXXX v sume 497,90 €, pričom obvinený XXXXX v sledovanom období nebol vedený v evidencii uchádzačov o zamestnanie Úradu práce, sociálnych vecí a rodiny XXXXX, nebol žiadateľom a teda ani poberateľom dávky v nezamestnanosti, ani dávky v hmotnej núdzi a mal oprávnenie na vykonávanie živnosti, následne zaplatil dňa 16.06.2015 sumu 500,- €, čím  dlžné  výživné  v  plnej  výške  uhradil,

lebo zanikla trestnosť činu

Odôvodnenie:
	Uznesením povereného príslušníka Obvodného  oddelenia  PZ XXXXX sp. zn.: XXXXX zo dňa 04.06.2015 bolo začaté trestné stíhanie a uznesením povereného príslušníka Obvodného  oddelenia  PZ XXXXX sp. zn.: XXXXX zo dňa 09.06.2015 bolo vznesené obvinenie XXXXX pre prečin zanedbania povinnej  výživy  podľa   § 207 ods. 1 Trestného zákona  na tom skutkovom základe,  že ako otec XXXXX, nar. XXXXX, hoci mu vyživovacia povinnosť vyplýva z ustanovení Zákona o rodine a z rozsudu Okresného súdu XXXXX sp. zn.: XXXXX zo dňa 29.02.2008, právoplatného dňa 15.05.2008, ktorým bol zaviazaný prispievať na výživu mal. syna  sumou 99,58 € /3.000,- Sk/ mesačne vždy do 15. dňa v mesiaci vopred k rukám matky, túto povinnosť si v XXXXX a na iných miestach v  mesiaci  február  2015, marec 2015, apríl 2015 a máj 2015 až doposiaľ z nedbanlivosti neplnil, čím mu vznikol dlh na výživnom pre XXXXX v sume najmenej 398,32 €.

	Obvinený XXXXX k skutku, kladenému mu za vinu, vypovedal, že momentálne pracuje v XXXXX kde si privyrába tak, že vykonáva prestavbu stánkov. Je si vedomý svojej vyživovacej povinnosti, ktorú má na základe rozhodnutia Okresného súdu XXXXX č. XXXXX zo dňa 29.02.2008, v zmysle ktorého má plniť vyživovaciu povinnosť voči synovi XXXXX vo výške 99,58 € do 15. dňa v mesiaci. Situácia ho však núti neplatiť toto výživné pravidelne, ale stále, keď po 4 mesiacoch dostane výplatu. Nemá problém platiť výživné, keď je na XXXXX, každý mesiac. Problém nastáva len keď je preč. Uznal, že neplatil za obdobie od februára 2015, ale dňa 16.06.2015 uhradil na účet exmanželky sumu 500,- €, a to za mesiace február až jún 2015. 

	V procesnom postavení poškodenej bola vypočutá XXXXX, splnomocnená XXXXX, ktorá sa vyjadrila, že obvinený si voči synovi XXXXX neplnil vyživovaciu povinnosť v zmysle  rozsudku Okresného súdu XXXXX zo dňa 29.02.2008, ktorý nadobudol právoplatnosť dňa 03.04.2008, od mesiaca február 2015. Syn študuje na Vysokej škole v XXXXX, kde býva na internáte. Dňa 16.06.2015 jej obvinený vložil na účet sumu 500,- €, čo považuje za uhradenie dlžnej sumy výživného. Do vyšetrovacieho spisu boli doložené aj výpisy z účtu preukazujúce úhradu výživného. 
    
	V rámci skráteného vyšetrovania boli zabezpečené ďalšie listinné dôkazy, a to rozsudok Okresného súd XXXXX sp. zn.: XXXXX zo dňa 29.02.2008, právoplatný dňa 03.04.2008, o zvýšení výživného na sumu 3.000,- Sk, rodný list, potvrdenie o štúdiu, taktiež správa Úradu práce, sociálnych vecí a rodiny XXXXX zo dňa 18.05.2015, podľa ktorej obvinený bol naposledy v evidencii uchádzačov o zamestnanie od 17.04.2002 do 11.06.2003, správa Daňového úradu XXXXX zo dňa 13.05.2015 s daňovým priznaním k dani z príjmov fyzickej osoby za rok 2014, ktoré podal obvinený, správa Sociálnej poisťovne - pobočky XXXXX zo dňa 14.05.2015, podľa ktorej obvinený nebol žiadateľom ani poberateľom dávok v nezamestnanosti, výpis zo živnostenského registra zo dňa 09.06.2015 s evidovaným vznikom oprávnenia od 13.08.2007 u jedného z predmetov podnikania. Doložená bola aj lustrácia motorových vozidiel zo dňa 09.06.2015, taktiež  charakteristiky a odpis registra trestov k osobe obvineného.
    
	V zmysle § 86 ods. 1 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej  výživy  podľa  § 207, ak  trestný  čin  nemal  trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu. 
  
	V priebehu skráteného vyšetrovania bolo preukázané, že boli naplnené všetky znaky skutkovej podstaty prečinu zanedbania povinnej výživy podľa § 207 ods. 1 Trestného zákona,  následne trestnosť činu zanikla vzhľadom k tomu, že obvinený XXXXX dodatočne splnil svoju vyživovaciu povinnosť v celom rozsahu, pričom zanedbanie povinnej výživy nespôsobilo vo vzťahu k oprávnenej osobe následky, ktoré by už nebolo možné odstrániť dodatočným splnením vyživovacej povinnosti. 

	Z dôvodov vyššie uvedených preto bolo potrebné rozhodnúť tak, ako je to uvedené vo výrokovej časti tohto uznesenia a trestné stíhanie  obvineného XXXXX  podľa  § 215 ods. 1 písm. h/ Trestného poriadku s poukazom na ustanovenie § 86 ods. 1 písm. a/ Trestného zákona zastaviť, pretože trestnosť činu zanikla. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Jana Mitníková
prokurátorka